Rolf Ringdal

Rolf Juul Ringdal, tidligere Rolf Juul JørgensenSide 3, Lokomotivmands Tidende nr. 6/7 2016 (født 9. august 1960) er en norsk faglig tillitsmann. Han har fra 2011 vært forbundsleder i Norsk Lokomotivmannsforbund.Norsk lokomotivmannsforbunds styre, NLFs nettsider .

Han vokste opp i Blaker, i Sørum kommune. Første tillitsverv hadde han som elevrådsformann på yrkesskolen på Strømmen. Han satt også i styret i Yrkesskolenes og lærlingenes interesseorganisasjon, YLI. Siden var han aktiv i Elektrikerforbundet da han jobbet på e-verket i Lillestrøm og i Jernbaneforbundet da han jobbet på jernbaneverkstedet i Groruddalen.

27 år gammel begynte han lokomotivførerutdannelsen, og ble lokomotivfører i CargoNet, der han ble hovedtillitsvalgt.«Hva synes du om Gerd-Liv Vallas unnskyldning, og i hvilken grad sitter hun trygt?», Dagens Næringsliv 20. januar 2007.

I 1999 ble han valgt inn i forbundsstyret i Lokomotivmannsforbundet, og overtok i juni 2011 formannsvervet i forbundet.Intervju i LO-aktuelt nr. 14 2011: «Livet er på skinner» 

Politisk har han bakgrunn fra Rød Ungdom, Rød Valgallianse, Marxist-leninistisk forbund og ML-gruppa Revolusjon. Han er tidligere leder for Norsk-Albansk Vennskapssamband. I 1997 var han førstekandidat for Norges Kommunistiske Parti på partiets stortingsvalgliste i Oslo.

Han markerte seg i 2007 som en av kritikerne mot sammenslåingsprosessen mellom AKP og RV.Rolf Jørgensen: «Samling om reformismen», innlegg i Klassekampen 25. januar 2007. Han var også blant de ledende aktivistene i Komiteen for et fritt Irak.

Da han overtok som forbundsformann karakteriserte han seg selv som partiløs sosialist, til venstre for Arbeiderpartiet.«Han har fremdeles en sterk forankring på venstresida i politikken, men er ikke medlem av noe politisk parti. Rolf Jørgensen anser seg som uavhengig sosialist», intervju i LO-aktuelt nr. 14 2011: «Livet er på skinner»

 Referanser 

Kategori:Norske fagforeningspersoner
Kategori:Norske kommunister
Kategori:Personer fra Sørum kommune
Kategori:Norske elektrikere‎